ஔவையார் ஒட்டக்கூத்தனை 'ஒட்டா மதி கெட்டாய்' என்றார் போலும்.  அதன் பிறகு புகழேந்திப் புலவர் இந்தப் பாடலைப் பாடினார் போலும் பாடலுக்கு மேலுள்ள குறிப்பால் உணரப்படும் செய்தி இது. இந்த ஔவையார் யார் என விளங்கவில்லை. சோழநாட்டு நீர்வளம் இந்தப் பாடலில் சிறப்பிக்கப்பட்டுள்ளது. குரங்கு பலாகுகனியைப் பறித்தது என்று வயலை உழும் உழவர் வயலில் கிடக்கும் சங்கினை எடுத்துக் குரங்கின்மீது வீசுவர். ஒட்டக்கூத்தனைப் போற்றிய சோழனான இராசகுல திலகன் கொங்குநாட்டு அமராபதி நகரில் பிறந்தவன். அதாவது அவனது தாய் கொங்குநாட்டு அரசனின் மகள். இது அகப்பொருள் பாடல். தலைவனின் விழியாகிய வேல் தலைவியின் வெய்ய கண் பிறைபோல் வளைந்தபோதும், கரும்பு போன்ற 'இறை' என்னும் தோளைக் கண்டபோதும் மெலிந்து போயிற்று. 